ai4bharat/Pralekha huggingface dataset:
पंतप्रधान कार्यालय
पंतप्रधानांनी दिल्या जनतेला महावीर जयंतीच्या शुभेच्छा
नवी दिल्ली, 6 एप्रिल 2020
पंतप्रधान नरेंद्र मोदी यांनी जनतेला महावीर जयंतीनिमित्त शुभेच्छा दिल्या आहेत.
“सर्व देशवासीयांना महावीर जयंतीच्या हार्दीक शुभेच्छा. सत्य, अहिंसा, त्याग व तपस्या यांवर अधारित महावीर यांचे जीवन प्रत्येकासाठी सदैव प्रेरणास्रोत म्हणून राहिल.” अशा शब्दात त्यांनी आपल्या भावना व्यक्त केल्या.
U.Ujgare/S.Phophale/P.Malandkar
(
पंतप्रधान कार्यालय
I2U2 शिखर संमेलनात पंतप्रधान नरेंद्र मोदी यांचे संबोधन
नवी दिल्ली, 14 जुलै 2022
महामहीम पंतप्रधान लापीद, महामहीम शेख मोहम्मद बिन ज़ायेद अल नहयान, महामहीम राष्ट्रपती बायडेन
पंतप्रधानपदाचा कार्यभार ग्रहण केल्याबद्दल सर्वप्रथम पंतप्रधान लापीद यांचे खूप खूप अभिनंदन आणि शुभेच्छा
आजच्या परिषदेचे यजमानपद भूषवल्याबद्दल मी त्यांचे मनःपूर्वक आभार मानतो. ही बैठक खरोखरीच धोरणात्मक भागीदारांची बैठक आहे. आपण सर्वजण चांगले मित्र आहोत आणि वैचारिक पातळीवर आपल्या दृष्टिकोनामध्ये समानता आहे.
महामहीम महोदय, आजच्या या पहिल्या शिखर संमेलनातच "आय-टू-यू-टू”च्या सकारात्मक घोषणापत्राची मुहूर्तमेढ रोवली गेली आहे. आपण अनेक क्षेत्रांमध्ये संयुक्त प्रकल्पांना निर्देशित केले असून त्यादृष्टीने मार्गाची रूपरेषा ठरवली आहे.
"आय-टू-यू-टू” आराखड्याअंतर्गत जल, उर्जा, परिवहन, अंतराळ, आरोग्य आणि अन्नसुरक्षा या सहा महत्वपूर्ण क्षेत्रांमध्ये संयुक्त गुंतवणूक वाढवण्यावर आपली सहमती झाली आहे. "आय-टू-यू-टू” चा दृष्टीकोन आणि अजेंडा प्रगतीशील आणि व्यवहार्य आहे, हे स्पष्ट आहे.
आपापल्या देशाचे सामर्थ्य, भांडवल, नैपुण्य आणि बाजारपेठांना सक्रीय करून आपण आपला अजेंडा गतिमान करू शकतो आणि जागतिक अर्थव्यवस्थेत महत्वपूर्ण योगदान देऊ शकतो.
वाढत्या जागतिक अनिश्चिततेच्या पार्श्वभूमीवर आपल्यातला समन्वय व्यावहारिक सहकार्याचे एक आदर्श उदाहरण आहे.
मला पूर्ण विश्वास आहे की "आय-टू-यू-टू”च्या सहाय्याने आपण जागतिक स्तरावर उर्जा, सुरक्षा,अन्नधान्य सुरक्षा आणि आर्थिक विकासात उल्लेखनीय योगदान देऊ.
धन्यवाद!
S.Patil/B.Sontakke/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
संरक्षण मंत्रालय
ऑपरेशन विजय" मधील बंदुका आणि बंदूकधारी यांच्या पराक्रमी योगदानाचा यथोचित गौरव म्हणून कारगिलच्या द्रास इथल्या पॉइंट 5140, ला ‘गन हिल’ असे नाव
भारतीय सैन्यदलांचा रोमहर्षक विजय साजरा करण्यासाठी आणि ‘ऑपरेशन विजय’ अंतर्गत, कारगिल प्रांतातील द्रासच्या पॉइंट 5140 इथे सैनिकांनी गाजवलेले शौर्य आणि अत्युच्च बलिदानाचा यथोचित सन्मान करण्यासाठी, या पॉइंटला, “गन हिल’ असे नाव देण्यात आले आहे.
भारतीय सैन्याच्या तोफखान्याच्या तुकडीने, अचूक आणि प्राणघातक हल्ले करत शत्रूच्या सैन्यावर आणि पॉईंट 5140 सह अनेक ठिकाणी त्यांनी घेतलेल्या संरक्षण कवच मोडून काढण्यात मोठा प्रभाव पाडला होता. ऑपरेशन विजय लवकर यशस्वी करण्यात त्यांचे महत्वाचे योगदान होते.
तोफखाना तुकडीच्या वतीने, द्रासच्या कारगिल युद्धस्मारक येथे तोफखाना विभागाचे महासंचालक लेफ्टनंट जनरल टी. के. चावला यांनी या मोहिमेत सहभागी झालेल्या शस्त्रधारी वरिष्ठ सैनिकांच्या उपस्थितीत पुष्पचक्र अर्पण केले. लेफ्टनंट जनरल अनिंद्य सेनगुप्ता, जनरल ऑफिसर कमांडिंग, फायर अँड फ्युरी कॉर्प्स यांनी देखील याप्रसंगी पुष्पचक्र अर्पण करत अभिवादन केले.
ह्या कार्यक्रमाला तोफखाना रेजिमेंटमधील सर्व दिग्गज सैनिक उपस्थित होते. या तुकडीला, ऑपरेशन विजयमध्ये "कारगिल" हा सन्मान मिळाला होता. यावेळी तोफखाना तुकडीचे कार्यरत अधिकारी देखील उपस्थित होते.
रस्ते वाहतूक आणि महामार्ग मंत्रालय
केरळमध्ये आयसीटीटी वल्लारपदम आणि कलमस्सेरी यांना जोडण्यासाठी 571 कोटी रुपये खर्चून चौपदरी राष्ट्रीय महामार्ग विकसित करण्यात आल्याची केंद्रीय मंत्री नितीन गडकरी यांची माहिती
सागरी आणि बंदर जोडणी पायाभूत सुविधा देशाच्या आर्थिक विकासात महत्त्वाची भूमिका बजावतात असे केंद्रीय रस्ते वाहतूक आणि महामार्ग मंत्री नितीन गडकरी यांनी म्हटले आहे. केरळमध्ये आयसीटीटी  वल्लारपदम आणि कलमस्सेरीला जोडण्यासाठी 571 कोटी रुपये खर्चून चौपदरी राष्ट्रीय महामार्ग  विकसित करण्यात आल्याचे त्यांनी ट्विट संदेशांमधे सांगितले.
कोचीन येथे अरबी समुद्राच्या बॅकवॉटरने व्याप्त 8.721 किमी क्षेत्रात, बंदराला जोडणारा महामार्ग या प्रकल्पात समाविष्ट आहे. हा महामार्ग मालवाहतुकीसाठी उत्तर-दक्षिण कॉरिडॉरला कोचीन बंदराशी जोडतो. त्यामुळे मालवाहतूक सुलभ होते असे त्यांनी सांगितले.
या शिवाय, हा महामार्ग समुद्रकिनारी असलेल्या आठ गावांच्या दळणवळणाला चालना देतो आणि या क्षेत्राच्या सामाजिक-आर्थिक विकासात महत्त्वपूर्ण योगदान देतो, असेही ते म्हणाले.
पंतप्रधान नरेंद्र मोदी यांच्या नेतृत्वाखाली, नागरिकांच्या गरजा पूर्ण करणाऱ्या कालबद्ध, किफायतशीर, उच्च दर्जाच्या आणि शाश्वत रस्ते पायाभूत सुविधा उपलब्ध करून देण्यासाठी कटिबद्ध असल्याचे गडकरी म्हणाले.
पंतप्रधान कार्यालय
दिवंगत पंतप्रधान लालबहादूर शास्त्री यांच्या जयंतीदिनी पंतप्रधान मोदी यांनी विजय घाटावर जाऊन केले पुष्पचक्र अर्पण
पंतप्रधान नरेंद्र मोदी यांनी आज दिवंगत पंतप्रधान लालबहादूर शास्त्री यांच्या जयंतीदिनी विजय घाट येथे जाऊन त्यांच्या स्मृतीस्थळावर पुष्पचक्र अर्पण केले. एका ट्विट संदेशात पंतप्रधानांनी म्हटले आहे की,
विजय घाटावर मी लाल बहादूर शास्त्रीजी यांच्या स्मृतीस्थळावर पुष्पचक्र अर्पण केले ज्यांनी भारताच्या इतिहासात कधीही न मिटणारे असे अमूल्य योगदान दिले आहे.
अर्थ मंत्रालय
क्रिप्टो संपत्तीविषयी धोरणात्मक दृष्टिकोनाबाबत आंतरराष्ट्रीय समन्वयासाठी भारत जी 20 देशांशी संपर्क साधणार
नवी दिल्ली, 13 फेब्रुवारी 2023
क्रिप्टो संपत्तीविषयी धोरणात्मक दृष्टिकोनाबाबत आंतरराष्ट्रीय समन्वयासाठी भारत जी 20 देशांशी संपर्क साधणार असल्याची माहिती माहिती केंद्रीय अर्थ राज्यमंत्री पंकज चौधरी यांनी लोकसभेत एका प्रश्नाच्या लेखी उत्तरा दाखल दिली.
आंतरराष्ट्रीय सहयोगासाठी क्रिप्टो मिळकतीसह अनेक विध गोष्टींचे प्राधान्यक्रम ठरवण्यासाठी अध्यक्ष म्हणून भारत संधी देत आहे असे मंत्री महोदयांनी स्पष्ट केले.
क्रिप्टो संपत्तीला मूलतः देशांच्या सीमा नाहीत आणि त्या बाबतीत आंतरराष्ट्रीय सहयोगाचे धोरण आवश्यक आहे.
म्हणूनच क्रिप्टो संपत्तीचे नियमन किंवा त्यावर बंदी घालण्याचे कायदे हे त्यामधील धोके , फायदे तसेच त्याचे सर्वसामान्य वर्गीकरण आणि. मानके याबद्दल एक सर्वसाधारण लक्षणीय आंतरराष्ट्रीय सहयोगाचे धोरण असले तरच परिणामकारक ठरू शकतील, असे मंत्री महोदयांनी नमूद केले.
N.Chitale/V.Sahjrao/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 95
युवा व्यवहार आणि क्रीडा मंत्रालय
केंद्रीय मंत्री श्रीपाद नाईक यांच्या हस्ते नेहरु युवा केंद्राने आयोजित केलेल्या युवा उत्सवाचे उद्घाटन
गोवा, 13 मे 2023
केंद्रीय पर्यटन आणि बंदरे, नौवहन आणि जलमार्ग राज्यमंत्री श्रीपाद नाईक यांच्या हस्ते आज डिचोली येथे आयोजित युवा उत्सवाचे उद्घाटन करण्यात आले. मुख्यमंत्री डॉ प्रमोद सावंत, महाराष्ट्र-गोवा नेहरु युवा केंद्राचे राज्य संचालक प्रकाश मनुरे, उपसंचालक कालिदास घाटवळ यांची याप्रसंगी उपस्थिती होती.
युवकांना संबोधित करताना श्रीपाद नाईक म्हणाले की, नेहरु युवा केंद्राकडून आयोजित युवा उत्सवाचे कार्यक्रम देशभर आयोजित करण्यात येत आहेत. स्वातंत्र्यपूर्व कालावधीत हरवलेला सन्मान परत मिळवण्याकडे देशाची वाटचाल सुरु झालेली आहे. भारताच्या संस्कृतीला नवीन ओळख देण्याची गरज आहे. कारण राष्ट्रीय एकता असो वा नागरिकांना आपल्या कर्तव्याची जाणीव करुन देणे असो, यात सांस्कृतिक वारसा महत्त्वपूर्ण दुवा म्हणून काम करत आहे. अवघ्या जगाला या मजबूत दुव्याने भारतासोबत जोडता येईल. नवभारताने मोठी झेप घेण्याचा निर्धार केला आहे. यशासाठी राष्ट्राने आपल्या सांस्कृतिक उत्कर्षाला स्पर्श केला पाहिजे.
भारताच्या सांस्कृतिक वारशाचे संरक्षण करणे. आपल्या परंपरा आणि कलाकृती यांना वैश्विक ओळख देणे या हेतूने पंतप्रधान नरेंद्र मोदी यांच्या नेतृत्वाखालील सरकारने प्रयत्न सुरु ठेवले आहेत, असे नाईक पुढे म्हणाले.
अयोध्येत राम मंदिराचे निर्माण, काशीमध्ये बाबा विश्वनाथ कॉरिडोर, उज्जैनमध्ये महाकाल लोक कॉरिडोर, चारधाम यात्रेसाठी विश्वस्तरीय रस्ते, कर्तारपूर साहिब कॉरिडोर असे उपक्रम देशाच्या सांस्कृतिक वैभवात भर घालत आहेत. आज भारत युनेस्को वारसास्थळांमध्ये आपले स्थान भक्कम करत आहे.
सरकार भारतात येणार्या परदेशी पाहुण्यांना केवळ दिल्ली दर्शनासाठीच नाही तर देशभरातील इतर ठिकाणीही नेत आहे, यावरही श्रीपाद नाईक यांनी भाष्य केले. स्वदेश दर्शन योजनेंतर्गत, पर्यटन मंत्रालयाने रामायण सर्किट, बुद्धिस्ट सर्किट, सुफी सर्किट, तीर्थंकर सर्किट अशी 15 पर्यटन सर्किट विकसित केली आहेत.
युवा उत्सवाच्या माध्यमातून युवकांना कलागुणांचे प्रदर्शन करण्यासाठी एक सांस्कृतिक व्यासपीठ उपलब्ध करून दिले. या कार्यक्रमात वक्तृत्व, काव्य लेखन, छायाचित्रण, चित्रकला आणि लोकनृत्य यांचा समावेश होता. या कार्यक्रमाने युवकांना सर्जनशीलतेने व्यक्त होण्याची अनोखी संधी उपलब्ध करून दिली आणि सांस्कृतिक कलागुणांना प्रोत्साहन दिले.PIB Panaji | S.Thakur/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 55
संरक्षण मंत्रालय
मृत्यूतून मिळाले जीवनदान
पुणे, 15 जुलै 2022
एका दुर्दैवी घटनेमुळे मरणासन्न अवस्थेत असलेल्या एका तरुण महिलेला पुणे येथील दक्षिण कमांडच्या कमांड रुग्णालयात आणण्यात आले. रुग्णालयात दाखल करून घेतल्यानंतर तिच्या मेंदूचे कार्य सुरु आहे असे दर्शविणारी कोणतीही लक्षणे तिच्या शरीरात दिसत नव्हती. मृत्यूनंतर करण्यात येणाऱ्या अवयवदानाच्या संकल्पनेबाबत त्या महिलेच्या कुटुंबियांना माहित होते. रुग्णालयाच्या प्रत्यारोपण समन्वयकांशी चर्चा केल्यानंतर त्या कुटुंबाने अवयवांची अत्यंत गरज असलेल्या रुग्णांना तरुण महिलेचे अवयव दान केले जावेत अशी इच्छा व्यक्त केली. अवयवदान प्रक्रियेसाठी आवश्यक परवानग्या घेतल्यानंतर कमांड रुग्णालयातील प्रत्यारोपण पथक तातडीने कार्यरत झाले आणि विभागीय प्रत्यारोपण समन्वय केंद्र  आणि लष्कराच्या अवयव पुनर्प्राप्ती आणि प्रत्यारोपण प्राधिकरण यांना याबद्दल सूचित करण्यात आले.14 जुलै 2022ची रात्र आणि 15 जुलै 2022ची पहाट या काळात त्या महिलेच्या शरीरातील मूत्रपिंडासारखे महत्त्वाचे अवयव भारतीय लष्करात सेवा बजावणाऱ्या दोन जवानांच्या शरीरात प्रत्यारोपित करण्यात आले तर डोळे, कमांड रुग्णालयातील सशस्त्र दलाच्या वैद्यकीय महाविद्यालय संकुलातील नेत्रपेढीत सुरक्षितपणे जतन करून ठेवण्यात आले.त्या महिलेचे यकृत, पुण्याच्या रुबी हॉल दवाखान्यातील गरजू रुग्णाच्या शरीरात प्रत्यारोपित करण्यात आले.
मरणोत्तर अवयवदानाच्या या परोपकारी कृतीमुळे आणि दक्षिण कमांडच्या कमांड रुग्णालय व्यवस्थापनाच्या समन्वयीत प्रयत्नांमुळे गंभीररित्या आजारी असलेल्या 5 रुग्णांना जीवन आणि दृष्टी मिळाली. अशा घटना “तुमचे अवयव स्वर्गात घेऊन जाऊ नका, देव जाणतो की आपल्याला त्या अवयवांची या भूतलावर जास्त गरज आहे” या विचाराला अधिक बळ देतात. यातून, अशा परिस्थितीत, गरजू रुग्णांसाठी अवयव दानाची भूमिका किती अनमोल ठरते याविषयी समाजात जागरुकता पसरते.
R.Aghor/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 129
रेल्वे मंत्रालय
कोकण रेल्वे कॉर्पोरेशन लिमिटेड ने नवी मुंबई मधील नेरुळ येथील कोकण रेल्वे विहार येथे स्वातंत्र्यदिन केला साजरा
स्वातंत्र्य दिनानिमित्त, कोकण रेल्वे कॉर्पोरेशन लिमिटेडचे अध्यक्ष आणि व्यवस्थापकीय संचालक संजय गुप्ता यांनी नवी मुंबईतील नेरूळ येथील कोकण रेल्वे विहार येथे राष्ट्रीय ध्वज फडकावला आणि त्यानंतर कोकण रेल्वेच्या रेल्वे सुरक्षा दलाद्वारे संचलन पार पडले.
यावेळी उपस्थित कोकण रेल्वेच्या उत्साही अधिकारी आणि कर्मचाऱ्यांना संबोधित करताना संजय गुप्ता यांनी महामंडळाच्या उल्लेखनीय कामगिरीसाठी सर्व कर्मचाऱ्यांनी घेतलेले अथक परिश्रम आणि समर्पणाची प्रशंसा केली. हीच गती कायम राखण्याची आणि महामंडळाच्या विकास आणि भरभराटीसाठी असेच योगदान देण्यावर त्यांनी भर दिला.
कोकण रेल्वेने भारताच्या स्वातंत्र्याची 75 वर्षे साजरी करताना "मिट्टी को नमन, वीरों का वंदन," टॅगलाईनसह "मेरी माटी मेरा देश" आणि "जन भागीदारी" या तत्वांचा अवलंब केला. "मेरी माटी मेरा देश" द्वारे स्वातंत्र्याच्या अमृत महोत्सवात राष्ट्राच्या अनेक महत्वपूर्ण उपलब्धी साजऱ्या केल्या जात आहेत. या चळवळीचा एक भाग म्हणून, कोकण रेल्वे कॉर्पोरेशन लिमिटेडचे अध्यक्ष आणि व्यवस्थापकीय संचालक संजय गुप्ता यांनी पंचप्रण प्रतिज्ञा दिली.
प्रत्येक व्यक्तीच्या हृदयात राष्ट्रीय अभिमानाची भावना जागृत करण्यासाठी आणि भारताच्या प्रगतीच्या प्रवासाच्या सन्मानार्थ सर्व कर्मचाऱ्यांना भारतीय ध्वजाचे वितरण करण्यात आले. 13 ते 15 ऑगस्ट दरम्यान साजरा करण्यात आलेल्या #HarGharTiranga उपक्रमाने कर्मचार्यांना देशाच्या वारसाशी खोलवर रुजलेले नाते अधिक बळकट करत त्यांच्या घरी अभिमानाने राष्ट्रध्वज फडकवण्यास प्रोत्साहित केले. कोकण रेल्वेच्या रत्नागिरी आणि कारवार भागातही अशाच प्रकारचे कार्यक्रम आयोजित करण्यात आले होते.
पंतप्रधान कार्यालय
पंतप्रधान नरेंद्र मोदी आणि रशियन महासंघाच्या अध्यक्षांमध्ये दूरध्वनीवरून चर्चा
नवी दिल्ली, 2 जुलै 2020
पंतप्रधान नरेंद्र मोदी यांनी आज रशियन महासंघाचे अध्यक्ष व्लादिमीर पुतीन यांच्याशी दूरध्वनीवरून संपर्क साधला आणि दुसऱ्या महायुद्धातील विजयाच्या अमृत महोत्सवी सोहळ्याच्या यशस्वी आयोजनाबद्दल आणि रशियाच्या घटना दुरुस्तीवरील मतदान प्रक्रिया यशस्वीरित्या पूर्ण केल्याबद्दल पुतीन यांचे अभिनंदन केले. 24 जून 2020 रोजी मॉस्को येथे आयोजित केलेल्या लष्करी संचलनात भारतीय पथकाचा सहभाग म्हणजे रशिया आणि भारताच्या जनतेमध्ये असलेल्या घनिष्ठ मैत्रीचे प्रतीक असल्याचे पंतप्रधानांनी त्यांना सांगितले. कोविड-19 च्या जागतिक महामारीच्या नकारात्मक परिणामांना तोंड देण्यासाठी दोन्ही देशांनी केलेल्या प्रभावी उपाययोजनांची दोन्ही नेत्यांनी नोंद घेतली आणि कोविड-19 पश्चात जगात निर्माण होणाऱ्या आव्हानांना तोंड देण्यासाठी भारत आणि रशिया यांच्यातील अतिशय दृढ संबंध महत्त्वाचे असल्याबाबत सहमती व्यक्त केली. दोन्ही देशांमधील द्विपक्षीय संबध आणि चर्चांचे सत्र पुढे कायम राखण्याबाबत आणि त्याचाच परिणाम म्हणून या वर्षाच्या अखेरीला भारतात द्विपक्षीय शिखर परिषदेच्या आयोजनाबाबत दोन्ही नेत्यांनी सहमती व्यक्त केली. या द्विपक्षीय शिखर परिषदेसाठी अध्यक्ष पुतीन यांचे स्वागत करण्याच्या प्रतीक्षेत असल्याचे पंतप्रधानांनी त्यांना सांगितले. पंतप्रधानांनी केलेल्या दूरध्वनीबद्दल रशियाचे अध्यक्ष पुतीन यांनी त्यांचे आभार मानले आणि दोन्ही देशांदरम्यान सर्व क्षेत्रातील विशेष आणि अतिशय सन्मानाची धोरणात्मक भागीदारी आणखी मजबूत करण्याच्या आपल्या वचनबद्धतेचा पुनरुच्चार केला.
B.Gokhale/S.Patil/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
संरक्षण मंत्रालय
आयआयटी मुंबईपासून प्रेरणा घेत नौदलाच्या दक्षिण विभागाने बनवला अतिनील निर्जंतुकीकरण कक्ष
मुंबई, 19 एप्रिल 2020
आय आय टी मुंबईच्या एका संशोधनाबद्दल 31 मार्च 2020 ला फायनान्शियल एक्स्प्रेसमध्ये आलेल्या एका वृत्तापासून प्रेरणा घेत, भारतीय नौदलाच्या दक्षिण विभागाने, कोविड-19 च्या संसर्गापासून संरक्षण करण्यासाठी, कोच्ची येथे एक अतिनील कक्ष तयार केला आहे.
हा कक्ष तयार करण्यासाठी 5000रुपये खर्च आला आहे, यात धातूचे कंटेनर  दोन अतिनील दिवे एकमेकांच्या समोरासमोर लावण्यात आले असून, त्या कंटेनरच्या आतल्या भागात अल्युमिनियमची फॉईल लावण्यात आली आहे. यातून अतिनील किरणोत्सार त्या कक्षाच्या प्रत्येक भागात होऊ शकेल. नौदलाच्या दक्षिण विभागातील तज्ञ डॉक्टरांनी या उपकरणाची क्षमता तपासून प्रमाणित केली आहे.
नौदलाच्या जहाज दुरुस्ती विभागात तयार करण्यात आलेल्या या छोट्या, फिरत्या कक्षात छोट्या छोट्या गोष्टी, जशा नोटा-नाणी, सर्व प्रकारची कार्डे, पैशांचे पाकीट, डायरी, पेन, मोबाईल फोन, किल्या, गणवेषावर असलेली पदके इत्यादी तसेच शस्त्रक्रियेसाठी लागणारी अशी सर्व उपकरणे, ज्यांना ओले करता येत नाही, ती सॅनीटाईझ होऊ शकतील.
कोरोना विषाणूचा संसर्ग वस्तूंच्या पृष्ठभागावरूनही होत असल्याने, हा कक्ष निर्जंतुकीकरणासाठी उपयुक्त ठरतो आहे.
U.Ujgare/R.Aghor/P.Kor
पंतप्रधान कार्यालय
पद्मश्री पुरस्कार प्राप्त डॉ. सुशोवन बंडोपाध्याय यांच्या निधनाबद्दल पंतप्रधानांनी व्यक्त केला शोक
नवी दिल्ली, 26 जुलै 2022
पंतप्रधान नरेंद्र मोदी यांनी पद्मश्री पुरस्कार प्राप्त डॉ. सुशोवन बंडोपाध्याय यांच्या निधनाबद्दल तीव्र शोक व्यक्त केला आहे.
एका ट्विट संदेशात पंतप्रधान म्हणाले;
"डॉ. सुशोवन बंडोपाध्याय म्हणजे मानवतेचे मूर्तिमंत उदाहरण होय. अनेकांना आजारातून बरे करणारे ते दयाळू आणि उदार व्यक्तिमत्व होते. पद्म पुरस्कार सोहळ्यात त्यांच्याशी झालेला संवाद मला आठवतो. त्यांच्या निधनाने दुःख झाले आहे. त्यांच्या कुटुंबियांच्या आणि स्नेहीजनांच्या दुःखात सहभागी आहे. ओम शांती."N.Chitale/V.Joshi/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
पशुपतीनाथ धर्मशाळेचे पंतप्रधानांच्या हस्ते उद्घाटन
(नवी दिल्ली, 31 ऑगस्ट 2018
पंतप्रधान नरेंद्र मोदी आणि नेपाळचे पंतप्रधान के.पी.ओली यांनी संयुक्तरित्या पशुपतीनाथ धर्मशाळेचे काठमांडू येथे उद्घाटन केले. यावेळी बोलतांना पंतप्रधान म्हणाले की, ते जेव्हा जेव्हा काठमांडूला येतात, तेव्हा त्यांना येथील लोकांच्या प्रेम आणि स्नेहाची अनुभूती घेतली असून भारताप्रतीचे नेपाळचे हे प्रेम सदैव त्यांना दिसून येते. यावेळी त्यांनी पशुपतीनाथला या अगोदर दिलेल्या भेटींना उजाळा दिला.
पंतप्रधान पुढे म्हणाले की, भारत आणि नेपाळमधील अध्यात्मिक संबंधांना काळ आणि अंतराचे बंधन नाही. ते म्हणाले की, त्यांना हे उद्घाटन करतांना मनस्वी आनंद झाला. मोदी पुढे म्हणाले की, पशुपतीनाथ, मुक्तीनाथ आणि जानकीधाम ही मंदिरे नेपाळच्या विविधतेतील एकतेचे द्योतक आहे. ज्यामुळे भारताबरोबरचे संबंध दृढ व्हायला मदत होते. हिंदूत्व आणि बौद्ध धर्माच्या काठमांडूमधून प्रतीक होणाऱ्या समृद्ध परंपरेचा त्यांनी उल्लेख केला. नेपाळ आणि भारतामध्ये बौद्ध धर्म हा दुव्याचे काम करत आहे, असेही ते म्हणाले. दोन्ही देशांच्या समृद्ध परंपरेच्या अभिमानाचाही त्यांनी उल्लेख केला.
दुर्बल आणि मागास घटकांच्या विकासाप्रती सजग राहण्याच्या गरजेचे महत्त्व त्यांनी विशद केले. भारत आर्थिक विकासाची शिखरे पार करत असतांना त्याने अवलंबलेले ‘सबका साथ सबका विकास’ हे धोरण नेपाळलाही लागू होते, असे ते म्हणाले. नेपाळमधील राष्ट्रीय स्थैर्याप्रती त्यांनी समाधान व्यक्त केले. आणि नेपाळवासियांना सदैव मदत आणि पाठिंब्याची हमी दिली.
B.Gokhale/M.Chopade/P.Kor
संरक्षण मंत्रालय
पूर्वावलोकन : YD 12707  आणि YD 12652  चे जलावतरण
नवी दिल्ली, 16 मे 2022
स्वदेशी युद्धनौका निर्मितीच्या इतिहासात उद्या 17 मे 2022 रोजी देश एका ऐतिहासिक घटनेचा साक्षीदार होईल, जेव्हा भारतीय नौदलाच्या दोन आघाडीच्या युद्धनौका सुरत , प्रोजेक्ट 15B विनाशिका आणि उदयगिरी, प्रोजेक्ट 17A युद्धनौकेचे मुंबईतील माझगाव डॉक्स लिमिटेड येथे एकाच वेळी जलावतरण होईल. या दोन्ही कार्यक्रमांसाठी संरक्षण मंत्री राजनाथ सिंह हे प्रमुख पाहुणे असतील.
प्रोजेक्ट 15B श्रेणीतील जहाजे ही मुंबईतील माझगाव डॉक्स लिमिटेड येथे तयार करण्यात आलेली भारतीय नौदलाची अद्ययावत स्टेल्थ मार्गदर्शित क्षेपणास्त्र विनाशिका आहेत. 'सुरत' हे प्रोजेक्ट 15B विनाशिका श्रेणीतील चौथे जहाज आहे ज्याची निर्मिती P15A  विनाशिकेत महत्त्वपूर्ण बदल करून केली आहे.
'उदयगिरी' हे प्रोजेक्ट 17A श्रेणीतील तिसरे लढाऊ जहाज आहे. सुधारित स्टेल्थ वैशिष्ट्ये, प्रगत शस्त्रे आणि सेन्सर्स आणि प्लॅटफॉर्म व्यवस्थापन प्रणालीसह P17 फ्रिगेट  नुसार याची बांधणी केली आहे.
15B आणि P17A या दोन्ही जहाजांची रचना नौदल आरेखन संचालनालयाने  केली आहे, जे देशातील सर्व युद्धनौकांच्या संरचनेचे काम पाहते. कारखान्यात उभारणीच्या टप्प्यात असताना उपकरणे आणि अन्य प्रणालीच्या सुमारे 75% ऑर्डर्स एमएसएमईसह स्वदेशी कंपन्यांना देण्यात आल्या. देशातील 'आत्मनिर्भरतेचे ' हे ठळक उदाहरण आहे.
S.Kulkarni/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 200
इलेक्ट्रॉनिक्स आणि माहिती तंत्रज्ञान मंत्रालय
जुलै 2022 मध्ये झाले 152.5 कोटी आधार प्रमाणीकरण
जुलै 2022 मध्ये झाले 22.84 कोटी ई- केवायसी व्यवहार
नवी दिल्ली, 2 सप्टेंबर 2022
संपूर्ण देशामध्ये जुलै 2022च्या अखेरीपर्यंत आधार नोंदणी, वापर आणि स्वीकारण्याची प्रक्रिया चांगल्या प्रकारे प्रगतीपथावर आहे. जुलै 2022 पर्यंत 134.11 कोटींपेक्षा जास्त आधार क्रमांक तयार करण्यात आले आहेत.
देशातल्या नागरिकांनी 1.47 कोटी आधार जुलै महिन्यात यशस्वीपणे अद्ययावत केले आणि 63. 55 कोटी आधार क्रमांक असलेल्या नागरिकांच्या विनंतीनुसार अद्ययावत करण्यात आले आहेत. हे अद्ययावतीकरण डेमोग्राफिक त्याचबरोबर बायोमेट्रिक अद्ययावतीकरणाशी देखील संबंधित होते आणि त्यासाठी प्रत्यक्ष आधार केंद्रांवर तसेच ऑनलाइन विनंती करण्यात आल्या होत्या. बायोमेट्रिक विषयक माहिती अद्ययावत करण्यात आली.
आधारद्वारे जुलैमध्ये 152.5 कोटी प्रमाणीकरणाचे व्यवहार करण्यात आले. यापैकी बहुतांश व्यवहार बोटांचे ठसे घेवून बायोमेट्रिक प्रमाणीकरण  वापरून केले आहेत. त्या खालोखाल भौगोलिक प्रमाणिककरणाचा वापर केला गेला.
जुलै 2022 अखेरपर्यंत आधार प्रमाणीकरणांची एकूण संख्या 7855.24 कोटी झाली आहे. जूनच्या अखेरीस ही एकूण संख्या 7702.74 कोटी होती.
जुलैमध्ये 53 लाखांपेक्षा जास्त आधार कार्ड तयार करण्यात आली. त्यापैकी बहुतांश कार्ड 18 वर्षांपेक्षा कमी वयाच्या  मुलांची आहेत. प्रौढ नागरिकांमध्ये आधार संपृक्तता पातळी कायम आहे. ही पातळी 93.41 टक्के आहे. कमीत कमी 26 राज्ये आणि केंद्र शासित प्रदेशांमध्ये सध्या आधार संपृक्तता 90 टक्क्यांपेक्षा जास्त आहे.
जुलैमध्ये आधारव्दारे झालेल्या ई-केवायसी व्यवहारांची संख्या 22.84 कोटी आहे. एकूण ई-केवायसी व्यवहारांची संख्या 1226.39 कोटींवरून वाढून ती आता जुलैमध्ये 1249. 23 कोटी झाली आहे. ई-केवायसी व्यवहार हे आधार कार्ड धारकाच्या संमतीने केले जातात आणि त्यासाठी प्रत्यक्ष कागदपत्रे जमा करण्याची आवश्यकता भासत नाही. केवायसी नोंदणीसाठी बरेचवेळा व्यक्तिगत पडताळणी करणे आवश्यक असते.
आधार कार्डाचा वापर करून 1507 कोटींपेक्षा जास्तीचे व्यवहार झाले आहेत. आधार सक्षम पेमेंट सिस्टीम  आणि मायक्रो एटीएम जाळ्यांमुळे हे व्यवहार शक्य झाले आहेत. एकट्या जुलै महिन्यात देशामध्ये 22.37 कोटी एईपीएस व्यवहार झाले आहेत.
नोंद - यूआयडीएआयच्या वतीने एक मासिक पत्रिका सुरू करण्यात येत आहे. यामध्ये आधार कार्डविषयक प्रगती, इतर माहिती अधोरेखित करण्यात येत आहे. याविषयी जाहीर केलेल्या माहितीमधील काही आकडेवारीविषयी नंतर किरकोळ भर घातली जावू शकते, हे प्रसारमाध्यमांनी लक्षात घ्यावे, अशी विनंती आहे.S.Patil/S.Bedekar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 114
दूरसंचार आणि माहिती तंत्रज्ञान मंत्रालय
प्रसारण आणि केबल सेवांच्या नियामक चौकटीचा आढावा घेण्यासाठी भारतीय दूरसंचार नियामक प्राधिकरणाने प्रसिद्ध केली सल्लामसलत पत्रिका
नवी दिल्ली, 8 ऑगस्ट 2023
प्रसारण आणि केबल सेवांच्या नियामक चौकटीचा आढावा घेण्यासाठी भारतीय दूरसंचार नियामक प्राधिकरणाने आज सल्लामसलत पत्रिका जारी केली. 2020च्या सुधारित चौकटीच्या अंमलबजावणीशी संबंधित विविध मुद्यांवर विचारविनिमय करण्यासाठी आणि पुढील मार्ग सुचवण्यासाठी इंडियन ब्रॉडकास्टिंग अँड डिजिटल फाऊंडेशन , ऑल इंडिया डिजिटल केबल फेडरेशन  आणि डीटीएच असोसिएशन यांचे सदस्य असलेल्या एका समितीची ट्रायच्या छत्राअंतर्गत स्थापना करण्यात आली होती.
या समितीने 2020च्या सुधारित चौकटी संदर्भातील विविध मुद्दे मांडले. मात्र, हितधारकांनी 2020 च्या सुधारित चौकटीची सुलभतेने अंमलबजावणी करण्यात अडथळे निर्माण करू शकणाऱ्या महत्त्वाच्या मुद्यांचे ट्रायने वेळेवर निरसन करावे अशी विनंती केली.
आवश्यक त्या विचारविनिमय प्रक्रियेनंतर ट्रायने 22 नोव्हेबर 2022 रोजी दळणवळण सेवा, शुल्क आदेश, 2022 आणि दूरसंचार सेवा इंटरकनेक्शन नियामक 2022 ची अधिसूचना जारी केली ज्यामध्ये खालील मुद्दे समाविष्ट करण्यात आले :
- टीव्ही वाहिन्यांच्या एमआरपीवरील सवलत पुढे सुरू राहील
- बुकेमध्ये समाविष्ट करण्यासाठी टीव्ही वाहिन्यांच्या एमआरपीवर रु.19/- कमाल मर्यादा
- बुके तयार करताना किमतीच्या बेरजेवर 45% सवलत
- बुकेवर प्रसारकाकडून 15% अतिरिक्त प्रोत्साहनलाभ देण्यास अनुमती देणार
शुल्क, आंतरजोडणी आणि प्रसारण आणि केबल सेवांच्या सेवांची गुणवत्ता यांच्याशी संबंधित हितधारकांच्या समितीने मांडलेल्या आणि इतर हितधारकांनी सुचवलेल्या उर्वरित मुद्यांचे निरसन करण्याकरिता प्राधिकरणाने हितधारकांकडून सूचना मागवण्यासाठी ही सल्लामसलत पत्रिका जारी केली आहे. 5 सप्टेंबर 2023 पर्यंत त्यावरील लेखी सूचना आमंत्रित करण्यात येत आहेत. त्यावरील प्रतिसूचना 19 सप्टेंबर 2023 पर्यंत सादर करता येतील. सूचना आणि प्रतिसूचना प्राधान्याने इलेक्ट्रॉनिक स्वरुपात advbcs-2@trai.gov.in आणि jtadvbcs-1@trai.gov.in या ईमेल पत्त्यावर पाठवाव्यात.
S.Kane/S.Patil/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 81
आरोग्य आणि कुटुंब कल्याण मंत्रालय
राज्ये/केंद्रशासित प्रदेशातील कोविड 19 प्रतिबंधक लस उपलब्धतेबाबत अद्ययावत माहिती
राज्ये/केंद्रशासित प्रदेशांना कोविड प्रतिबंधक लसीच्या 196.64 कोटींहून अधिक मात्रांचा पुरवठा
राज्ये/केंद्रशासित प्रदेशांकडे अद्याप न वापरलेल्या 7.29 कोटींपेक्षा अधिक मात्रा शिल्लक आणि लसीकरणासाठी उपल
देशभरात कोविड -19 प्रतिबंधक लसीकरणाचा वेग आणि व्याप्ती वाढविण्यासाठी केंद्र सरकार वचनबद्ध आहे. देशव्यापी कोविड-19 प्रतिबंधक लसीकरणाला 16 जानेवारी 2021 पासून सुरुवात झाली. कोविड -19 प्रतिबंधक लसीकरणाचा सार्वत्रिकीकरणाचा नवा टप्पा 21 जून 2021 पासून सुरु झाला. राज्ये आणि केंद्रशासित प्रदेशांना लसीकरणाचे उत्तम नियोजन करण्याच्या दृष्टीने लसींची अधिक उपलब्धता, लसींच्या साठ्याविषयी आगाऊ सूचना आणि लसींची पुरवठा साखळी सुनियोजित करणे या माध्यमातून लसीकरण मोहिमेची गती वाढविण्यात आली आहे.
देशव्यापी लसीकरण मोहिमेचा एक भाग म्हणून, भारत सरकार राज्ये आणि केंद्रशासित प्रदेशांना कोविड प्रतिबंधक लसीचा विनामूल्य पुरवठा करत त्यांना सहाय्य करत आहे. कोविड -19 प्रतिबंधक लसीकरण मोहिमेच्या सार्वत्रिकीकरणाच्या नवीन टप्प्यात, केंद्र सरकार देशातील लस उत्पादकांद्वारे उत्पादित 75% लस खरेदी करून या लसीचा राज्ये आणि केंद्रशासित प्रदेशांना  पुरवठा करत आहे.
|
|
VACCINE DOSES
|
|

|
|
SUPPLIED
|
|
1,96,64,39,625
|
|
BALANCE AVAILABLE
|
|
7,29,66,750
आतापर्यंत भारत सरकारने राज्य/केंद्रशासित प्रदेशांना लसीच्या 196.64 कोटींहून अधिक  मात्रांचा  आणि थेट राज्य खरेदी श्रेणीद्वारे पुरवठा केला आहे.
कोविड प्रतिबंधक लसीच्या न वापरलेल्या 7.29 कोटींहून  मात्रा राज्ये/केंद्रशासित प्रदेशांकडे शिल्लक असून लसीकरणासाठी उपलब्ध आहेत.S.Thakur/S.Patgaonkar/CYadav
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 124